LIJIGANYO 1
Ana Ngani Syambone ni Cici?
1. Ana ngani syasikutyocela kwa Mlungu ni cici?
Mlungu akusaka kuti ŵandu asangalaleje ni umi pacilambo capasi. Mlungu ŵapanganyisye cilambo capasi ni cilicose ca mwelemo ligongo akusiŵanonyela ŵandu. Pacangakaŵapa jwalakwe cacitenda yakuti ŵandu aŵe pambone m’cilambo cilicose. Cacimasya yindu yayikwalagasya ŵandu.—Aŵalanje Yeremiya 29:11.
Pangali boma jajikombwele kumalana ni yakuwulasyana, yilwele kapena ciwa. Nambo ngani syambone sipali. Pacangakaŵapa Mlungu catyosye maboma ga ŵandu nikutamilikasya boma jakwe. Ŵakulamuligwa ni boma ja Mlungu caciŵa pamtunjelele, soni ngasalwalaga.—Aŵalanje Yesaya 25:8; 33:24; Danieli 2:44.
2. Ligongo cici ngani syambone sikusosekwa mwacitema?
Yipwetesi yicimala Mlungu pacacityosya ŵandu ŵakusakala pacilambo capasi. (Zefaniya 2:3) Ana yeleyi yicitendekwa cakaci? Maloŵe ga Mlungu galocesye kala yindu yayikwajogoya ŵandu moŵa agano. Yindu yakusakala yayikutendekwa pacilambo yikulosya kuti Mlungu asigele panandi kuyimasya.—Aŵalanje 2 Timoteo 3:1-5.
3. Ana tukusosekwa kutenda cici?
Tukusosekwa kulijiganya pakwamba ya Mlungu kutyocela m’Maloŵe gakwe, Baibulo. Jili mpela cikalata cakwawula kwa m’weji kutyocela kwa mtati jwacinonyelo. Jikusatusalila yampaka tutende kuti tukole umi wambone sambano jino, soni umi wangamala pacilambo capasi m’bujo. Nambo ŵane komboleka ngasiŵanonyela wawojo ligongo lyakuti akupocela cikamucisyo kuti ajipikanicisyeje Baibulo. Pakuŵa Mlungu akusala kuti tucikola umi wambone mnope m’bujo, tukakunda kuti ŵane atulepelekasye kulijiganya Baibulo.—Aŵalanje Miyambo 29:25; Ciunukuko 14:6, 7.
ALIJIGANYE YEJINJI
LIJIGANYO LYA BAIBULO
Ligongo Cici Tukusosekwa Kulijiganya Baibulo?
Baibulo jikwakamucisya ŵandu ŵajinji pacilambo cosope kupata kwanga kwa yiwusyo yakusosekwa mnope paumi. Ana akusaka kuŵa jumo mwa ŵandu ŵelewa?
tsn_Latn fij_Latn ssw_Latn tum_Latn tum_Latn lin_Latn nya_Latn sna_Latn tum_Latn cjk_Latn lug_Latn nya_Latn tum_Latn